På Bjorli stasjon ble det mellom 1925 og 1927 bygget en stor jernbanerestaurant med plass til 700 spisegjester. Den var bare åpen på sommeren og beregnet på turister som kom med turistskip til Åndalsnes, og som ble fraktet videre til Bjorli med tog gjennom den vakre Romsdalen. På restauranten fikk de servert laks og jordbær, sjokoladekake og fyrstekake. Under et bombeangrep i april 1940 ble restauranten truffet av en bombe og brant ned. Den ble aldri bygget opp igjen.